1990-ben a Magyar Katolikus Püspöki Kar felkérte a Magyar Karitász újjászervezésére. Tíz éven keresztül irányította ezt a munkát, bejárva az ország összes püspökségét és sok plébániát, ahol széleskörű ismeretterjesztést és érzékenyítést végzett egy modern karitászszervezet céljairól és működéséről. Sikerült a Magyar Karitászt bevezetni a nemzetközi hálózatba: 1992-ben már Budapesten szervezték a Caritas Europa közgyűlését, ahol először találkoztak a nyugat-európai és a feléledt kelet-európai szervezetek. A Magyar Karitász elkezdett részt venni nemzetközi katasztrófák utáni segítőakciókban, először 1994-ben a ruandai népmészárlás után, 2004-ben már jelentős mértékben a dél-ázsiai cunami után. 2000-ben visszavonult, utóda Nagy Károly atya lett.